**8522 Nemesgörzsöny, Széchenyi u. 10.**

**ikt.szám:…….../2021.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2021. augusztus 23-i nyilvános üléséről, mely 15 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Csuka Géza alpolgármester

Dombó Lászlóné

Keresztes Lajos

Távol van: Buzás Sándor

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 4 fő jelen van. Buzás Sándor képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**31/2021.(VIII.23.) önkormányzati határozat**

Nemesgörzsöny Község Önkormányzatának képviselő-testülete 2021. augusztus 23-i ülésének napirendjét az alábbiak szerint határozza meg:

1)Nemesgörzsöny Község Önkormányzat Képviselő-testületének a Nemesgörzsöny Község Helyi Építési Szabályzatáról és Szabályozási Tervéről szóló 7/2011. (XI.1.) sz. önkormányzati rendelet módosításáról szóló …/2021.(..) önkormányzati rendelet elfogadása

Előadó: polgármester

2) Nemesgörzsöny Község Önkormányzat Képviselő-testületének a településkép védelméről szóló 11/2017.(XII.29.) önkormányzati rendelet módosításáról szóló …/2021.(..)önkormányzati rendelet elfogadása

Előadó: polgármester

3) VP6-7.2.1.1-21 kódszámú-, Kisméretű infrastruktúra fejlesztése a vidéki térségekben - Külterületi helyi közutak fejlesztése című felhívásra pályázat benyújtása

Előadó: polgármester

4) Nemesgörzsönyi Közös Önkormányzati Hivatal 2021. évi költségvetés módosításának elfogadása.

Előadó: polgármester

5) Nemesgörzsöny Község Önkormányzat 2021. évi költségvetésének módosítása

Előadó: polgármester

6) Vegyes ügyek

Előadó: polgármester

**1)Nemesgörzsöny Község Önkormányzat Képviselő-testületének a Nemesgörzsöny Község Helyi Építési Szabályzatáról és Szabályozási Tervéről szóló 7/2011. (XI.1.) sz. önkormányzati rendelet módosításáról szóló …/2021.(..) önkormányzati rendelet elfogadása**

**Előadó: polgármester**

Tatai László polgármester elmondja, hogy az előterjesztést mindenki megkapta, elkészül a rendelet módosítása. A vélemények is megérkeztek, a kért, szükséges módosítások átvezetésre kerültek a rendeletben.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**13/2021.(VIII.24.) önkormányzati rendelete**

Nemesgörzsöny község Önkormányzat Képviselő-testülete úgy döntött, hogy Nemesgörzsöny Község Helyi Építési Szabályzatáról és Szabályozási Tervéről szóló 7/2011. (XI.1.) sz. önkormányzati rendelet módosításáról, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**2) Nemesgörzsöny Község Önkormányzat Képviselő-testületének a településkép védelméről szóló 11/2017.(XII.29.) önkormányzati rendelet módosításáról szóló …/2021.(..)önkormányzati rendelet elfogadása**

**Előadó: polgármester**

Tatai László polgármester elmondja, hogy szükséges a településkép rendelet módosítása is a rendezési terv módosítással összhangban.

Ismerteti az államigazgatási szervek kifogást tartalmazó, valamint válaszadást igénylő kérdéseit, valamint az önkormányzat válaszait.

1. kérdés: VESZPRÉM MEGYEI KORMÁNYHIVATAL ÁLLAMI FŐÉPÍTÉSZI IRODA által:

Ellentétet lát a TAK és TKR között az „Ófalu” karakterben megadott tetőhajlásszögek között, ami alakján jogszabályra és szakmai érvekre hivatkozva a településkép megőrzése és az épített környezet védelme érdekében az alacsony hajlásszögű tetők megjelenését a község településkép szempontjából meghatározó „Ófalu” területen szakmai szempontból nem tudja támogatni, a módosítás ellen kifogást emel.

A közfunkciót ellátó épületek tetőfelületének 40%-ban enyhe hajlású vagy lapostetőként való kialakítása, továbbá a tetőfedés anyagaként cserép alkalmazása ellen kifogást nem emel, azt tudomásul veszi.

Önkormányzati válasz: A kifogását tudomásul vettük, a tetőhajlásszög előírást a nem közfunkciót ellátó épületek esetében nem módosítjuk. A rendelet tervezetet ennek megfelelően módosítottuk.

1. kérdés: BALATON-FELVIDÉKI NEMZETIPARK IGAZGATÓSÁG által

A tervezett módosítás tetőhajlásszög 25 fokosra csökkentését érintő módosításával a településkép védelmi szempontból nem tudja támogatni, mivel az ilyen jellegű tetőkialakítás jelentős mértékben eltér a településre jellemző, meglévő, hagyományos építészeti megjelenéstől és így az egységes települési arculatot kedvezőtlenül befolyásolja, annak egységét megbontja. A módosítást csak a fenti észrevételük figyelembe vétele után tudja támogatni.

Önkormányzati válasz: A kifogását tudomásul vettük, a tetőhajlásszög előírást a nem közfunkciót ellátó épületek esetében nem módosítjuk. A rendelet tervezetet ennek megfelelően módosítottuk.

A megküldött anyaggal egyetértett, kifejezetten a módosításokkal kapcsolatban észrevételt nem tett: Nemzeti Média- és Hírközlési Hatóság Hivatala

A megküldött tervre a határidő lejártáig (és/vagy azon túl jelen anyag összeállításáig) nem küldött észrevételt: Veszprém Megyei Kormányhivatal Építésügyi és Örökségvédelmi Főosztály.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**14/2021.(VIII.24.) önkormányzati rendelete**

Nemesgörzsöny község Önkormányzat Képviselő-testülete úgy döntött, hogy a településkép védelméről szóló 11/2017.(XII.29.) önkormányzati rendelet módosításáról, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**3) VP6-7.2.1.1-21 kódszámú-, Kisméretű infrastruktúra fejlesztése a vidéki térségekben - Külterületi helyi közutak fejlesztése című felhívásra pályázat benyújtása**

**Előadó: polgármester**

Tatai László polgármester elmondja, hogy lehetőség van külterületi út felújítására. Ismerteti a helyrajzi számokat, amelyeket érintene. Marcaltővel közösen konzorciumban kerülne benyújtásra a pályázat. A szükséges önrész 13.868.886,77 Ft. Tájékoztatást nyújt a műszaki paraméterekről.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**32/2021.(VIII.23.) önkormányzati határozat**

Nemesgörzsöny Község Önkormányzata Képviselőtestülete az előterjesztésből megismert VP6-7.2.1.1-21 kódszámú-, Kisméretű infrastruktúra fejlesztése a vidéki térségekben - Külterületi helyi közutak fejlesztése című felhívásra Marcaltő Község Önkormányzatával konzorciumban Nemesgörzsöny 043, 061, 0194/2, 0194/4, 0195, 0201, 0245 és Marcaltő 0171, 0184 hrsz-ú külterületi utak felújítására „Nemesgörzsöny és Marcaltő külterületi útjainak felújítása az alapvető szolgáltatások elérhetőségének javítása érdekében" címmel pályázatát be kívánja nyújtani.

A megvalósításhoz szükséges 13.868.886,77 Ft önrészt saját forrás terhére biztosítja. Felhatalmazza a polgármestert a szükséges intézkedések megtételére.

Határidő: azonnal

Felelős: polgármester

**4) Nemesgörzsönyi Közös Önkormányzati Hivatal 2021. évi költségvetés módosításának elfogadása.**

**Előadó: polgármester**

Tatai László polgármester ismeretei az előterjesztést.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**33/2021. (VIII.23.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy elfogadja a Nemesgörzsönyi Közös Önkormányzati Hivatal 2021. évi költségvetésének módosítását az előterjesztés szerint.

Felelős: jegyző, aljegyző

Határidő:azonnal

**5) Nemesgörzsöny Község Önkormányzat 2021. évi költségvetésének módosítása**

**Előadó: polgármester**

Tatai László polgármester elmondja, hogy A költségvetés módosítása a pénzmaradvány összege miatt került korrigálásra, a beszámolóban kimutatott pénzmaradvány magasabb, mint tervezéskor . Lényegesebb előirányzat változás nem történt, a gazdálkodás 06.30-ig a tervezettnek megfelelően folyt. Az Önkormányzat eredeti költségvetési főösszege 408.180 e Ft, a módosított költségvetési főösszeg 411.539 e Ft. Kiadási oldalon módosítás vált szükségessé az alábbi tételeken:

* Egyéb dologi kiadások előirányzata került emelésre 250 ezer Ft összeggel.
* Tartalék összege jelentősen emelésre került .

Bevételi oldalon: 2020.évi maradvány összege korrekciózásra került a beszámolóban kimutatott pénzmaradványnak megfelelően. Emelkedett az előirányzat.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**15/2021.(VIII.24.) önkormányzati rendelete**

Nemesgörzsöny község Önkormányzat Képviselő-testülete úgy döntött, hogy az önkormányzat 2021. évi költségvetéséről szóló 1/2021 (I.29.) önkormányzati rendelet módosításáról, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**6) Vegyes ügyek**

**Előadó: polgármester**

Tatai László polgármester elmondja, hogy pályázatot lehet benyújtani önkormányzati rendezvény támogatására. Egymillió forint a maximális támogatás mértéke. Önrész nem kell. Elszámolható benne falunap, és egyéb önkormányzati rendezvény is. Javasolja benyújtását.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**34/2021. (VIII.23.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy pályázatot nyújt be a Nemzeti Művelődési Intézet Nonprofit Közhasznú Korlátolt Felelősségű Társaság felé a kistelepülési önkormányzati rendezvények támogatásáról szóló 1513/2021.(VII.29.) kormány határozatban foglaltak szerint.

Felelős: polgármester

Határidő: azonnal

Tatai László polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2021. augusztus 23-i nyilvános ülést 18 óra 15 perckor berekeszti.

K.m.f.

Tatai László Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző